ming030890/wiki-yue-high-quality huggingface dataset:
南天仙子

南天仙子（粵拼：naam4 tin1 sin1 zi2；學名：Hygrophila megalantha）係爵床科水蓑衣屬嘅水生草本植物，喺廣東、香港同福建地區可以搵到。

樣
植株高3～6dm，葉樣似長圓角橢圓形到倒立披針噉。花比較少，一般生喺葉杈，花冠紫藍；每年冬天開花。果係長柱體嘅蒴果品種。

用途
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
植株可以做觀景植物，果可以做藥，專醫癲癇、抽筋、哮喘、胃痛，外用可以消腫同除瘡。
南天竹

南天竹（粵拼：naam4 tin1 zuk1；學名：Nandina domestica）係小檗科南天竹屬嘅常綠灌木仔，原產中國同日本。
佢既係種淨化環境植物，又係南天竹屬唯一嘅植物。

用途
植株可以用嚟做庭院植物同綠籬植物，亦可以做馬路轉彎位或草地邊嘅觀景植物。雖然植株可以做藥，但成樖嘢有毒，唔可以直接食。

淨化環境植物
南天竹之所以被話城淨化環境植物，係因為佢嘅葉識得除塵、降低CO2同揮發嗮有機污染物。
南天竺寺

南天竺寺（英文：Nam Tin Chuk Temple）係香港一座佛寺，喺新界荃灣區嘅芙蓉山，佔地7萬幾平方英呎，1935年成立。

建築特色
山門黑色柚木金漆橫匾：南天竺寺；黑色柚木金漆對聯：「南海為觀音應化道場，正好看成祗這是；天竺乃釋迦出生國土，隨緣示現豈徒然」
大雄寶殿供奉華嚴三聖（釋迦、文殊同普賢）嘅雕像。
戶外花園池塘供奉觀世音菩薩嘅雕像。
太虛大師舍利塔同菩提樹。
菩提樹嘅壁上有禪宗六祖惠能嘅偈子：「菩提本無樹，明鏡亦非臺；本來無一物，何處惹塵埃？」
南太鉉

南太鉉，係大韓民國嘅一個男藝人同埋歌手。
大日本帝國海軍

大日本帝國海軍係大日本帝國嘅海軍部隊，明治5年（1872年）組軍，最出名戰役係喺1904年日俄戰爭打贏俄羅斯帝國海軍，最後因為打輸太平洋戰爭，喺昭和22年（1947年）解散。
大昌集團

大昌集團（Tai Cheung Holdings Limited，港交所：88）係香港嘅一間地產公司。大昌地產喺全盛時期係「地產五虎將」嘅其中之一。
大暑集團嘅前身大昌建築喺1950年代成立，當時大昌專係收購一啲舊廠房、學校嚟起樓，所以發展出唔少大型項目，例如：青山道473號嘅兩排唐樓，前身係益豐搪瓷廠；依家被稱為馬頭角十三街嘅唐樓群，前身係南洋紗廠。
1970年代，股市同地產市道暢旺，大昌亦喺呢段時期急速發展，起咗唔少樓，例如大同新邨同黃埔新邨，更加買咗喜來登酒店嘅股權，風頭一時無兩。大昌當時都同其他公司夾份起樓，好似同和記合組城都地產，同太古合組太古昌發展，當中太古昌發展重揸住太古城嘅發展權，不過太古有咗做地產嘅經驗之後，就買埋大昌嘅股權。
更加唔好彩嘅係，陳德泰喺1981年過身，得63歲。主席個位即刻由個仔陳斌接手，陳斌成為當時最後生嘅上市公司主席。之後嘅大昌地產都冇咩大型嘅發展，規模自然遠遠唔及地產五虎將嘅其他成員。大昌集團比較近期嘅活動係2012年喺淺水灣投到一塊地，當時市場形容結果係「爆冷」。
依家嘅主席係陳斌，陳德泰嘅仔，亦都係集團第一大股東；而陳德泰另一個女陳秀清就係公司嘅法律顧問，佢亦都係香港另一個地產商鄭維志嘅老婆。原本嘅第二大股東係陳德泰老婆陳潘慧娟，佢2020年死後，股權分畀陳斌同陳秀清。

歷史
1956年，陳德泰成立大昌建築公司。
1972年，當年香港嘅股市暢旺，大昌地產亦都乘勢上市。
1981年，陳德泰喺美國過身。
大昌食品

大昌食品（DCH Foods）係香港連鎖食品超市，分做大昌食品市場（DCH Food Mart）同大昌食品專門店（DCH Food Mart Deluxe）兩個品牌，由大昌行喺1992年開辦，而家有超過50間分舖。
2024年3月傳出，大昌食品市場受到不確定嘅外在因素同各種營運挑戰下，將會喺4月關閉28間食品零售店舖，不過就繼續提供採購、分銷同食品加工業務。
大日如來

大日如來，又叫毗盧遮那佛，係大乘佛教同密宗嘅一位佛，五智如來其中一位，方位係中央。佛教典籍認為五方佛嘅真身都係大日如來。
士燮

士燮（燮讀洩，粵拼：si6 sit3，燮又可讀「涉/sip3」；137年—226年），字威彥（wai1 jin6），係漢末吳初交州人士，做過交阯太守。佢個家族曾經控制交州各郡，直至士燮死無耐。

屋企
士燮祖先係魯國汶陽人，去到王莽做皇帝時，避禍去到交州。士燮老竇士賜係第六世，到咗漢時劉志做皇帝嗰陣，佢做咗日南太守。
士的數

第 n 個士的數（cabtaxi number），表示為 Cabtaxi(n)，定義為能夠以 n 種方法寫成兩個或正或負或零嘅立方數之和嘅正整數中最細者。佢嘅名同士的無任何關係，而係嚟自的士數（Taxicab number）嘅掉轉寫。對任何嘅 n，咁嘅數都存在，因為的士數對所有嘅 n 都存在。依家只有十個士的數係已知嘅 （OEIS數列A047696）：
喺之後，所有士的數都係用電腦搵嘅。
士碌架

士碌架（snooker），又叫英式桌球，係一樣用白波射其他顏色波落袋嘅檯上運動，係桌球運動嘅其中一種。喺英國、英聯邦國家、香港等等同英國有聯繫嘅地方流行。
張球檯大概長3569毫米、闊1778毫米，四個角落頭同埋中間兩邊有袋口共六個。用嘅波分為1個白波，15個紅波同6個顏色波（黃、綠、啡、藍、粉紅、黑）共22個波。首先射紅波，再射顏色波。喺檯面重有紅波嗰時，落袋嘅色波要拎返上嚟按位置擺好，射到啲紅波冇晒再按顏色波分數由低至高順序射埋佢，最高分就贏。其中紅波1分，黃波2分，綠波3分，啡波4分，藍波5分，粉紅波6分，黑波7分。
士砵亭

葡萄牙體育會（Sporting Clube de Portugal），多數人叫佢譯名士砵亭（Sporting Lisbon），係葡萄牙嘅足球會，1902年成立，總部喺葡萄牙首都里斯本，而家踢緊葡萄牙超級足球聯賽。佢同波圖、賓菲加被稱為葡萄牙嘅三大班霸。其實成個體育會有好多運動，好似網球、田徑噉，不過足球係最出名。
士美菲路

士美菲路（英文：Smithfield），舊寫士美非路，係香港一條街，喺香港島堅尼地城上便。士美菲路個名來自英文 Smithfield，係英國倫敦地名，字面解做士密夫嘅田或者野。舊時係牛站同屠房集中地，呢個同倫敦個一樣。以前去香港嘅牛會響處碼頭上岸。
之不過，今時今日，呢啲設施都轉晒做市政場地，好似泳池、街市咁。
因為呢條街英文名，係香港少有英文單字街名，所以唔少唐人，會唔覺意加咗個 Road 字喺後便。地政總署曾經想將個 Road 加喺地名，叫 Smithfield Road，不過最後都冇咁做。而中文名就由「非」字改做「菲」字   。
士美非路市政大廈

士美非路市政大廈（英文：Smithfield Municipal Services Building）係香港一棟市政大廈，晌香港島堅尼地城士美菲路12號K，高7層，晌1996年12月6號起好。市政大廈入面有街市、熟食中心、公共圖書館同體育館。
士美非路公共圖書館

士美非路公共圖書館（英文：Smithfield Public Library）係香港一間公共圖書館，喺堅尼地城士美非路市政大廈三樓。
士的

士的（英文：stick），又叫枴杖，係碌長條形嘅棍，主要用嚟幫人行路嗰陣保持住平衡，好多都用木整，亦會有用金屬整。
士砵亭籃球隊

士砵亭籃球隊（英文：Sporting CP Basketball）係葡萄牙里斯本嘅職業籃球球會，依家打緊葡萄牙職業籃球聯賽。
南灣泳灘

南灣泳灘，香港泳灘之一，喺淺水灣南灣，南灣道𡰪，英文叫South Bay Beach。行政上歸南區。設施有泳灘、燒烤場。歸康樂及文化事務署管。
南灣大馬路

南灣大馬路（葡文：Avenida da Praia Grande）響澳門半島南邊，南邊接住西灣街，由羅飛勒前地開始，北邊去到嘉思欄馬路同葡京酒店之間。長一千一百三十米。原名係南灣街（葡文：Rua da Praia Grande），昔日係澳門南灣海岸綫。1995年改做南灣大馬路至到宜家。南灣大馬路周邊係澳門嘅商業同政治中心。
南灣整治計劃

南灣（讀「環」）整治計劃（英文：Nam Van Development Company, Ltd.），簡稱南灣發展，成立於1991年，股東為何鴻燊、前澳門特首何厚鏵(當選後已退出)、澳門商人蕭德雄、吳立勝、史鐵生、律師華年達等人，也有中資和葡資公司代表。
南灣湖工程費用是澳門最大的發展工程，由中國澳門地區、葡國及中國內地資金組成的財團南灣發展有限公司，耗資達110億葡幣（14億美元），在澳門南灣發展一個劃時代的工程項目名為「南灣湖」。整項工程分三期進行，完成後將提供豪華酒店、辦公大樓及住宅樓宇等大型建築設施，並附設地下停車場。「南灣湖」總面積達130公頃，包括兩個人二湖，令澳門半島的總面積亦增加了兩成，填海工程所用的沙泥更達六百萬噸。工程劃分為五個區域，共提供四十六個發展地段，其中十五個地段的支配權屬政府。

背景
1981年，澳葡政府提出南灣整治計劃，但係當時攞唔到支持。
1980年代尾，重新提出「玫瑰園計劃」，將原來最靚嘅南灣填海造地成新發展區，重分別圍出兩個人工湖南灣湖同西灣湖。
1991年，澳門總督文禮治透過第69/91/M號訓令，核准《南灣海灣重整計劃之細則章程》，訓令嘅法律地位就類似而家嘅行政法規（因為澳葡政府係行雙立法制），就等同呢區嘅法定城市規劃。「玫瑰園計劃」涉及面積去到一百七十五公頃，其中八十公頃係兩個人工湖，其餘土地都用來做商住混合樓、停車場、旅遊同文化休憩設施。由於當年澳葡政府財政緊絀，填海工程由承批公司出錢嚟整，搞掂之後再批返部分土地使用權，但同樣要向政府申請批租地同畀溢價金。
1991年，澳門旅遊娛樂有限公司總經理何鴻燊牽頭，同中資、葡資合組「南灣發展有限公司」攞到呢個大型基建合同，總投資一百三十億葡幣左右。填海工程搞掂之後，政府擁有百分之十五嘅地，當局又應承以四十三億批出一百二十六公頃土地（包括湖面、廿公頃商住用地）。但係之前中方一直認為批地溢價金過低，有賤價批地嘅成份，要求提高地價，但係葡方冇理會。
1992年7月，澳葡政府最終響動工禮前兩日刊登《澳門政府公報》，試圖先斬後奏，搞到中方好嬲導致「南灣批地風波」出嚟。事後中方發表強硬聲明，話澳葡政府響土地小組達成協議之前作出批地承諾，唔符合《中葡聯合聲明》嘅規定，所以中方唔會承認。同時話溢價金遠遠低於市價，嚴重損害咗未來特區政府同澳門居民嘅利益，對此中方深表遺憾。
1992年7月8號，動工典上中方官員全部拒絕出席以示抵制。
1992年底，經過多個月嘅拉鋸，南灣發展公司最終同意向政府交還百分之嘅廿五地段，按新溢價金標準嚟畀三十億葡幣地價。
1993年，經幾波折，工程預算已經升到一百九十億。
1990年代，工程完成之後，政府將填海所得土地部份批租畀南灣發展有限公司，政府保有其中九幅（C2、C7、C13、C14、C15、C16、D1、D3、D4）。1999年12月20號主權移交之前，政府將D1批畀澳娛起旅遊塔，將C13起新嘅立法會大樓、C14用來起終審法院同中級法院大樓。
2001年，澳門主權移交之後，特區政府以C7地段同力創建築置業公司交換鄭家大屋業權。
2001年後，南灣發展公司逐步將十三幅土地轉移到旗下多間以「X景灣」開頭嘅建築置業公司，呢啲分公司嘅領導層同母公司完全一樣，相信係方便日後將土地轉賣。
2007年，南灣發展公司將C12地段轉賣畀嘉里建設，將D2地段轉賣畀信德集團，將C9地段大部份業權轉賣畀仲量聯行子公司領盛投資管理有限公司。
2009年，南灣發展公司將C7嘅土地業權嘅百分之七十五，以九億轉賣畀中國星主席向華強，集團同時擁蘭桂芳酒店同隔離一幅住宅地皮。
2013年，特區政府宣佈C2用來起初級法院大樓，剩返C15、C16、D3、D4四幅地未用，而政府一直冇公開有關土地用途，亦冇宣示政府擁有呢四幅南灣湖土地嘅訊息。

分區
成個南灣海灣重整計劃分咗五區：
A區響亞馬喇前地到南灣大馬路對開十二幅地（A1到A12）；
B區後來納入新口岸新填海區，即係而家嘅皇朝區；
C區由立法會到西灣湖一帶加埋十七幅地（C1到C17）；
D區就係孫逸仙大馬路以南五幅地（D1到D5）；
E區主要係擴闊南灣大馬路同用嚟做湖濱休憩空間，冇規劃建設用地。

A區
共12塊土地地段（A1至A12），共536,829平方呎，用作發展住宅、酒店、商店及寫字樓；
位於亞馬喇前地至南灣大馬路對開，共12塊土地地段（A1至A12），共536,829平方呎，主要用作發展住宅、酒店、商店及寫字樓；透過刊登於1994年7月27日《澳門政府公報》第30期的第89/SATOP/94號批示至第99/SATOP/94號批示，以及刊登於1996年1月17日《澳門政府公報》第3期的第8/SATOP/96號批示，確定南灣發展股份有限公司於1993年5月28日提交的申請，將A區第一號地段至第十二號地段的租賃權利轉移。及後，地段上的項目逐一建成。

B區
共12塊土地地段（B1至B12），共767,250平方呎，用作發展住宅、酒店、商店及寫字樓，設有大型休憩公園。
於1993年4月26日，曾透過第57/SATOP/93號批示，將B區的6個地段（B/b、B/f、B/g、B/i、B/j及B/l的地段）以租賃形式批給南灣發展股份有限公司。
於2000年9月6日，透過刊登《澳門政府公報》第36期的第68/2000號至第71/2000號運輸工務司司長批示，確定南灣發展股份有限公司於1993年8月31日提交的申請，將B區的B/b、B/f、B/g及B/l地段的租賃權利轉移。
然而，於上指批示刊登不久後，基於賭權開放，政府希望將B區讓給獲批賭牌的博彩公司（例如“永利”、 “美高梅”等），經多次協商後，於2002年11月29日，承批人最後將上指B區的B/b、B/f、B/g及B/l全部地段放棄，惟有關批示（第33/2004號至第36/2004號運輸工務司司長批示）僅於2004年4月14日刊登於《澳門政府公報》第15期。

C區＆Ｄ區
Ｃ區共17塊土地地段（C1至 C17），共590,004平方呎，用作發展住宅、酒店、政府建設、商店及寫字樓；D區共五塊土地（D1至D5）共355,103平方呎，用作發展住宅、酒店、商店及寫字樓。經常合稱為C、Ｄ區。
由立法會至西湖灣一帶，據當時資料顯示，為著能夠將已完成的區域加快發展、使土地利用後能被使用及轉為確定批給，並配合當時的融資市場，南灣發展股份有限公司於1994年10月12日向澳門政府提出申請，將C區獲批給的地段，分別轉讓給不同的公司。僅於2001年，透過第80/2001號至第90/2001號運輸工務司司長批示（刊登於2001年9月12日《澳門政府公報》第37期），才確定南灣發展股份有限公司的申請。
2010年7月份，政府曾舉辦“南灣C、D區作概念性規劃徵集活動”，並收集了19份概念設計方案。於2011年， 時任工務局城市規劃廳廳長劉榕更指出，"預計今年內可公佈新方案"，然而，政府從未將最終規劃方案公佈，使承批人無法利用土地。

E區
分為A、B兩部分，共27,878平方米，用作建設大道及大型停車場服務。
主要是擴闊南灣大馬路及用作湖濱休憩空間，分為A、B兩部分，共27,878平方米，用作建設大道及大型停車場服務。該區填海及土地利用已完成，並並透過第37/2002號運輸工務司司長批示（刊登於2002年5月22日《澳門政府公報》第21期），納入澳門特別行政區私產。何鴻燊博士大馬路、南灣湖景大馬路及區華利前地，屬分層所有權制度，作商業及停車場（政府總部多層停車場）用途的第一座建築物及作公眾停車場（南灣多層停車場）用途的第二座建築物的所有權均屬於澳門特別行政區。
南灣街道

南灣係中國深圳龍崗區一地，行政上係條「街道」，叫南灣街道，面積25.06平方公里。
哺乳動物

哺乳動物（粵拼：bou6 jyu5 dung6 mat6）係脊椎動物亞門下嘅一個綱，學名叫哺乳綱（Mammalia，嚟自拉丁文「mamma」，意思係「乳房」）。除咗 6 種最原始嘅哺乳動物之外冚唪唥嘅哺乳動物都係直接生仔（即係胎生）嘅。而家全世界估計有4000 種左右嘅哺乳動物，而人類係進化其中嘅一個分支。

進化史
最早嘅哺乳動物化石係喺中國發現嘅吳氏巨顱獸（Hadrocodium wui），佢生活喺 2 億年前嘅侏羅紀。從化石上睇，哺乳動物（尤其係早期嘅哺乳動物）同爬行動物之間非常重要嘅區別在於其牙齒。爬行動物嘅每顆牙齒都係同嘅，彼此無乜區別，而哺乳動物嘅牙齒按佢哋喺頜上嘅唔同位置分化成唔同嘅形態。此外爬行動物嘅牙齒會不斷更新，哺乳動物嘅牙齒除左乳牙外其他都唔再更新。喺動物界中就只有哺乳動物嘅中耳內有三塊骨頭。科學家認為係由爬行動物的兩塊附加顎骨進化而成嘅，亦成為哺乳動物聽覺靈敏嘅地方。
到第三紀為止所有哺乳動物都好細隻。喺恐龍絕種之後哺乳動物先佔據咗好多生態位置。到咗第四紀哺乳動物先至成為陸地上佔支配地位嘅動物。嗰個時代嘅哺乳動物可以分為4種：
多峰齒類（Multituberculates）
單孔目（monotremes）
有袋目（marsupial）
胎盤類（placentals）
多峰齒類響3千萬年前嘅漸新世（Oligocene）就已經絕種，而其他嘅3科就存活到而家。

現有哺乳動物分類
原獸亞綱(Prototheria)
單孔目(Monotremata)
後獸亞綱(Metatheria)（有袋類）
袋鼬目(Dasyuromorphia)
負鼠目(Didelphimorphia)
袋鼠目(Diprotodontia)
智魯負鼠目(Microbiotheria)
袋鼴目(Notoryctemorphia)
鼩負鼠目(Paucituberculata)
袋狸目(Peramelemorphia)
真獸亞綱(Eutheria)（有胎盤類）
非洲蝟目(Afrosoricida)
偶蹄目(Artiodactyla)
食肉目(Carnivora)
鯨目(Cetacea)
翼手目(Chiroptera)
皮翼目(Dermoptera)
蹄兔目(Hyracoidea)
食蟲目(Insectivora)
兔形目(Lagomorpha)
象鼩目(Macroscelidea)
奇蹄目(Perissodactyla)
鱗甲目(Pholidota)
靈長目(Primates)
長鼻目(Proboscidea)
嚙齒目(Rodentia)
樹鼩目(Scandentia)
海牛目(Sirenia)
管齒目(Tubulidentata)
貧齒目(Xenarthra)
全世界嘅哺乳動物之中（以物種嚟計），嚙齒目佔咗一半，而另外差唔多有4分之1係翼手目。當中，亦有好多動物位於動物界嘅頂級位置，例如長鼻目（象）就係現時陸地上最大嘅動物，而鯨目嘅藍鯨更係有史以來最大型嘅動物（比恐龍重要大）。
佔咗70%嘅哺乳動物都係嚙齒目（藍色），跟著係翼手目（紅色），同鼩形目（黃色）

亞洲嘅情況
内文：中國哺乳動物
内文：台灣哺乳動物
内文：香港哺乳動物
亞洲區嘅哺乳動物非常豐富，單係中國就有成400幾種，佔咗全世界10%，聽講屬於有袋目嘅袋鼠亦都係原產中國。而台灣同香港現時並無發現原始嘅哺乳動物代表（例如鴨嘴獸同袋鼠），主要都以真獸亞綱（有胎盤動物）為主。
現時香港記錄到大約有16種海洋哺乳動物，30種陸上哺乳動物同26種飛行哺乳動物，但由於對香港昔日生態所知甚少，所以昔日哺乳動物嘅物種名單可能會更多。而一些有跡可尋嘅哺乳動物：例如老虎，豹，亞洲豺犬，狐狸，大靈貓，甚至儒艮等，都因為頂唔順香港急速發展所以先後絕種。
除咗老鼠同鼩鼱外，其餘哺乳動物都受到香港法例所保護。
哼哈二將

哼哈二將，佛教中兩金剛，通常守喺佛寺山門外，一左一右，為護法。尊稱金剛力士、仁王。
左為密跡金剛，二十諸天之一，嘴形吽，合口，訛化為哼。右為那羅延堅固王，嘴形啊，開口，訛化為哈。
由於有兩二將守喺山門，山門又叫仁王門、仁王殿。
大明小說封神演義，將佢哋寫入故事，不過搬去商朝末年。哼將鄭倫，鼻哼白氣制敵。哈將陳奇，口哈黃氣擒將。
哲學邏輯

哲學邏輯（英文：philosophical logic）指一柞哲學領域，呢啲哲學領域負責思考用嚟解決哲學問題嘅邏輯方法，例子有對謬論嘅研究。
哲雪舖

哲雪舖（Jamshedpur）係印度東北部乍拉肯德邦一座城，人口63萬。
哺乳類學

哺乳類學係主力研究哺乳動物嘅科學，係動物學嘅分支之一。因應哺乳動物嘅種類，亦可再細分成其他分支：例如有靈長類動物學，鯨豚動物學等……
大道廣幸

大道廣幸（1987年6月25號—）係日本足球員，司職中場，效力過鹿島鹿角，岡山綠雉，長野帕塞羅，及盛岡仙鶴。
大選

大選（General election），一般係指一個選出成個議會（可以係國家，省或者地區）所有或者大部份成員嘅選舉。同大選相對嘅喺補選，只會選出少量或者一個空缺。一般嚟講，大選都係定期進行，選出國家元首（首相／總統）。有時大選亦可能基於行政理由，同一啲地區選舉同一日進行。

英國
喺英國，大選係指選出英國下議院全體議員嘅選舉。自2011年起，大選改為每5年進行一次。不過，亦有啲特殊情況，例如對政府嘅不信任動議被通過，2／3嘅議員要求提早大選等。

美國
喺美國，大選可以係指全國，洲，縣或者城市嘅選舉，通常每4年另一次進行。『General Election』呢個字眼，亦用嚟分辨同初選（primaries）或者黨團會議（ caucuses）嘅不同。
大邱

大邱（粵拼：daai6 jau1；韓文：大邱廣域市，文觀部式轉寫：Daegu gwangyeoksi）係大韓民國一廣域市，首府中區。
維基同享有多媒體嘅嘢：
大邱（類）
維基遊埠有呢篇旅遊嘅資源：大邱（英文）
喺開放街圖（Open Street Map）嘅大邱地圖。
大運財

大運財（Gold-Fun）係一隻香港賽馬馬匹，2009年喺愛爾蘭出世，喺2012-2013馬季開始在港嘅競賽生涯，喺2013-2014馬季贏取四場分級賽，包括國慶盃、沙田錦標、馬會一哩錦標、女皇銀禧紀念盃，並榮登當季嘅香港最佳一哩馬，馬主係潘蘇通。
2016年8月7號，大運財遠征法國，出戰千三米國際一級賽紀爾斯大賽，但跑到最後二百米心臟病發，拋跌騎師蘇銘倫，賽後更被人道毀滅。
天下太平

天下太平係透過猜包剪揼進行嘅紙上遊戲之一，可以兩個人對玩。
玩家需要預備白紙、鉛筆同擦膠。喺紙上面劃方格，作為堡壘。然後就可以開始猜包剪揼。每猜贏一次就可以喺自己嘅領域入面新增設施，遊戲初段玩家喺方格入面寫上「天下太平」四個字，然後第二階段係插旗（最多三枝），第三階段係建立保護罩（最多五層），最後就可以加入大炮或者戰機，或者去攻擊對方嘅設施，又或者修復自己嘅設施。當其中一方嘅旗幟、保護罩及堡壘全部消滅，佢就算輸。
天下太平係1970至1990年代香港嘅小學好興嘅遊戲，每逢小息或者放學，就會有同學玩。亦都有啲比較曳嘅同學，重會喺堂上同隔籬同學趁先生睇唔到嗰陣靜雞雞玩。
由於規則嘅變化空間大，呢種遊戲衍生出多種唔同嘅玩法。可以三個人同時玩；可以更改遊戲中嘅事物同文字，將堡壘改寫為「天下大亂」，將武器改為其他古靈精怪嘢，尤其係有啲性好奇嘅同學會將佢哋改為同性有關嘅嘢，遊戲就變成「鹹濕版」。

天下太平大戰（iPhone 遊戲）
「天下太平大戰」iPhone 遊戲畫面
EC2 Hong Kong 公司喺 2010 年開發咗一個叫天下太平（Tinha War）嘅 iPhone 程式。除咗原有嘅「猜包剪揼」傳統模式，亦加入嶄新嘅「天下太平大戰」模式。
故事模式，有各種關卡
玩家有等級，經驗值，能力值（攻擊、體力、命中率、回避率）
玩家可使用必殺技，調整能力
地圖有障礙物同埋回避率
各關卡都有唔同任務，敵軍有唔同性格
強力登場角色例如勇者、公主、黑騎士、魔獸等。
網上全球排行榜
「天下太平大戰」同原作一樣，可以自己畫士兵，亦可以從照片生產士兵。但加入咗唔少嶄新元素例如行動力、國土、敵軍性格等。可以當作原作嘅伸延版本。
天下為公

大同 (思想)，出自《禮記·禮運》：「大道之行也，天下為公，選賢與能，講信修睦，故人不獨親其親，不獨子其子，使老有所終，壯有所用，幼有所長，鰥寡孤獨廢疾者皆有所養；男有分，女有歸。」
公民1985行動聯盟：天下為『公』，公民覺醒、護憲行動
天下為公 (香港民主黨) ：民主黨多名就前行政長官梁振英涉及UGL事件利益衝突，發起嘅政治眾籌同相關行動。
2019年8月24日「天下為公」行動：香港反送中運動期間，激進親中派香港政研會對香港電台發起嘅攻擊行動，結果演變成親中派成員襲擊記者事件。
百萬人民倒扁運動：天下圍攻行動
天下烏鴉

《天下烏鴉》（英文：All The Crows In The World）係由中國大陸女導演唐藝因為香港鮮浪潮計劃而執導嘅普通話短片作品，全長14分鐘，故仔背景、拍攝地點、製作團隊、演員都係嚟自中國大陸。
《天下烏鴉》先喺2021年第15屆鮮浪潮國際短片節本地競賽贏得「最佳導演」同「最佳編劇」兩個獎。之後《天下烏鴉》喺2021年第74屆康城影展，「代表香港」攞到「最佳短片金棕櫚獎」。
呢套短片透過ViuTV嘅《鮮浪潮。語2021》喺2021年10月18號凌晨喺電視首播。
天下第一Friend

《天下第一Friend》（Friends）係香港奇妙電視製作嘅訪談節目，由鄭紹康主持，2017年5月20號開始到9月16號逢禮拜六22:00－22:30喺奇妙77台首播，總共18集。節目會集會同唔同名人做訪談。
天下無雙

天下無雙 (2002年劇集)：2002年臺灣中國電視公司劇集。
天下無雙 (2004年劇集)：2004年香港TVB劇集，中國廣東珠三角以外地區又嗌吉祥如意。
天下無雙 (電影)：2002年香港電影
天下無雙 (張靚穎嘅歌)：中國歌手張靚穎嘅歌
天下無雙 (張學友嘅歌)：香港歌手張學友嘅歌，出自《活出生命Live演唱會》專輯。
天下無雙 (陳奕迅嘅歌)：香港歌手陳奕迅嘅歌，出自《我的快樂時代》專輯。
天下無雙之拼天下Online：前稱天下無雙，華義國際屬下嘅網遊。
新天下無雙：黔馬網絡屬下嘅網遊。
天下第一流

《天下第一流》，係香港歌手張學友嘅第20張粵語專輯。張學友自呢張專輯起正式退出領取任何樂壇頒獎禮獎項。
印尼湯

印尼湯（Soto）係起源自印尼一類湯，材料主要有肉食，湯底通常用椰汁、黃薑同紅蔥頭調味。
印尼獨立革命

印尼獨立革命係1945年到1949年嗰陣荷屬東印度爆發嘅一場獨立革命，最後成功獨立建國，即係印尼。
印尼文維基百科

印尼文維基百科係維基百科協作計劃嘅印尼文版，由非牟利組織──維基媒體基金會維持負責。家下係各語言嘅維基百科計劃中，規模排名響廿名以內（跟文章數量計），有超過30萬篇文。
印尼盾

印尼盾（Rupiah Indonesia），正名印尼盧比，係印尼嘅法定貨幣，1950年開始用。
印尼盧比之所以叫「印尼盾」，係因為荷屬東印度時期嘅通用貨幣係荷蘭盾，印尼獨立後，當地唐人改唔到口，照叫新貨幣做「盾」。
維基同享有多媒體嘅嘢：Money of Indonesia
印尼千層糕

印尼千層糕係印尼一種蛋糕，用麵粉、蛋黃、牛油同砂糖做主要材料，再落白豆蔻、丁香等等香料，整成好多層。
印尼文

印尼文（印尼文：Bahasa Indonesia）係印尼通行嘅官方語言，屬於南島語系馬來-波利尼西亞語族，同馬來文有好多相似嘅關係。使用嘅文字係拉丁字母，大約2億人用緊。

「印尼文」同「馬來文」之間嘅差別
印尼文同馬來文嘅分別類似英式英語（British English）同美式英語（American English)。使用呢兩種語言嘅人基本上可以溝通，只係書寫系統嘅拼音同語彙有啲唔同。造成呢種差別嘅主要原因係印尼曾經係荷蘭殖民地，所以印尼文喺爪哇語同荷蘭語借用咗唔少詞彙。
印尼旗

印尼旗，係代表印尼嘅旗。旗長闊比例2:3，上下分別係紅、白兩隻色，而呢兩隻色嘅旗幟亦係源自滿者伯夷嘅國旗。
塙真奈美

塙真奈美，係日本嘅一個女藝人同埋配音員。
塘鵝

塘鵝係鵜形目一類嘅雀，生物學入面佢得一個科（鵜鶘科）同一個屬（鵜鶘屬）。
塘鵝體型比較大，嘴下面有個喉囊，用嚟裝住嘢食。

文獻
清朝《南越筆記》就有關於塘鵝嘅記載：「淘鵝即鵜鶘，一名逃河。陽江人謂之水流鵝，以其大如鵝，能沉水取魚也。或竭小水取魚。頤下有皮袋，嘗盛水二升許以養魚，隨水浮遊，每淘河一次，可充數日之食。漁童謠云：『水流鵝，莫淘河，我魚少，爾魚多。竹弓欲射汝，奈汝會逃何。』其詞頗近樂府。」
清朝《汀州府志‧卷八》亦有記載，「一名洿澤，大如蒼鵝，頷下有胡如囊，大可容數升。好羣飛入水食鱼。俗呼淘河。」
塚川孝輝

塚川孝輝（1994年7月16號—）係日本足球員，司職中場，效力岡山綠雉。
塘鵝過路位

塘鵝過路位（英文：Pelican crossing）係一種過路系統。佢特別之處係，拍咗個行人過路掣之後，唔使等，直接就可以安全咁過馬路。呢個系統由2016年開始喺英國被淘汰。
塚元大

塚元大（2001年6月23號—）係日本足球員，打前鋒位置，效力大阪飛腳。
塚地武雅

塚地武雅（1971年11月25號—）係日本嘅一個男演員。
塙町

塙町（日文：塙町／はなわまち Hanawa machi */?）係日本福島縣東白川郡嘅一個町。
塚本明正

塚本明正（1969年11月22號—）係日本足球員，司職後衞，效力過大阪櫻花，鳥棲砂岩，及佐川急便大阪。
威龍花園

威龍花園響澳門半島花地瑪堂區長壽大馬路、馬場大馬路、永寧廣場同看台街，係屬於房屋局嘅經濟房屋。
娃娃男

娃娃男原名黃宏舜，又叫「阿舜」，係無綫電視《都市閒情》2001年9月7號「鬥戲連唱鬥一番」嘅表演者，表演林曉培嘅《娃娃愛天下》。因為唱功、台風、表情、身體語言、MK文化造型，受到網民注意而極速走紅，被人叫做香港版RickRoll。
威龍猛探

《威龍猛探》（The Protector）係1985年美國電影，由成龍、丹尼愛羅、喬宏、李賽鳳主演。
威騰電子

威騰電子（Western Digital）係美國一間電腦硬碟公司，1970年開張，總部喺加州聖荷西。
娃威娃威文

娃威娃威文（Waray-Waray），北方話譯瓦瑞瓦瑞語，係種菲律賓土話，主要響雷伊泰省、比利蘭省、薩馬省、東薩馬省同北薩馬省通行，有三百幾萬人用緊。
娃威娃威文維基百科

娃威娃威文維基百科係維基百科協作計劃嘅娃威娃威文版，由非牟利組織──維基媒體基金會維持負責。家下係各語言嘅維基百科計劃中，規模排名響第6名（跟文章數量計），有超過120萬篇文。
佢同瑞典文、宿霧文一樣，都係靠用機械人開勁多物種嘅文，先至有今時今日嘅文章數量排位。
娃娃農場

娃娃農場係香港商業電台第二台叱咤903嘅一個廣播節目，由游思行（Jessie）主持。節目播到2005年1月15號就結束，之後變成另一節目《西崎公園》。
威非路道

威非路道（英文：Whitfield Road），又寫做威菲路道，係香港銅鑼灣東部一條馬路，由電氣道同屈臣道交界去到興發街。街名係嚟自英軍威菲路中將。
家維邨

家維邨（英語：Ka Wai Chuen）係香港一個公共屋邨，部份出租又部份賣咗畀私人投資者同住戶，而家由香港房屋協會管理，嚮九龍紅磡紅磡邨對面。

邨內設施
設有兩間小學、三間幼稚園同埋托兒所
紅磡公立診所
觀音廟
家維邨停車場
香港青年協會-賽馬會紅磡青年空間
家維邨議會
家維邨各座樓下都設有商店（家定樓除外），合稱「家維邨商場」。分怖如下：
家禮樓（第一座）：鎖匙製作店、兩間私家診所
家義樓（第二座）：OK便利店、家維中藥店、1+1補習中心、佳寶超級市場
家廉樓（第三座）：時裝服飾店、電器店、書店、麥當勞、日本城
家興樓（第四座）：麥當勞、大快活、成衣服飾店、私家診所三間
家邦樓（第五座）：辦館、祭祀用品店、糖水店、日本餐廳
家榮樓（第十座）：乾洗店

交通
港鐵觀塘綫或屯馬綫，何文田站B1出口，步行7-10分鐘。
觀塘綫黃埔站A出口，7-12分鐘。
家長昭博

家長昭博（1986年6月13號—）係日本足球員，司職中場，曾經喺2007～2011年間爲日本足球代表隊出場3次。
家紅狐狸

家紅狐狸（domesticated red fox）係指一啲喺實驗室環境下馴養咗嘅紅狐狸。
家誼

家誼超市，又叫做家誼，係廣州原有嘅一個超級市場‎，試過號稱「廣州第一超市」，喺2002年創立。呢個係屬於廣州市政府連鎖商業「明星工程」嘅一部分，係廣州政府「農改超工程」（即傳統街市改生鮮超市）嘅項目。由於政府同私人合資營運度，出現咗唔少嘅風波，最尾被清盤，仲俾廣州城建集團嘅宏城超市接管咗。

組建同發展
家誼係喺2002年3月1號，由廣州友誼商店股份有限公司、廣州市寶鑫實業發展有限公司、廣州發展實業有限公司、廣州市煙草貿易公司、廣州汽車集團商貿有限公司等五間政府持有嘅公司，共同出資先設立，嗰時賬面嘅註冊資本有1億。後尾潮汕嘅林氏家族出讓咗自家超市島內價嘅控股權，加入咗呢個新成立嘅政府項目度。短短一年後，政府傾力打造嘅「農改超」難以為繼，政府持有嘅幾大公司股東就大舉減持咗啲股份。跟著林氏家族旗下兩家公司，一齊收購咗政府減持嘅股份，令林氏喺家誼有7成嘅股權。
但係由於政府嘅財團唔再支持超市嘅發展，林氏資本後期獨自去支撐家誼，啲財政周轉得好唔掂。後尾政府啲股東就喺林氏困難嘅時候再反過嚟，廣州市國有資產管理局、廣州市商業局喺2004年主持嘅政府股東會度正式宣布全面接管家誼，主導返成個嘅超市運作。後尾同政府嘅金融機構（招商銀行廣州環市東路支行）仲跟手入禀法院，要求頒令家誼提前還貸。家誼同島內價就咁加上埋供應商嘅集體控告，喺政府壓力同官司之下一齊被逼交由宏城接管，後尾清盤。
家麻雀

家麻雀（學名：Passer domesticus）係一種雀，生物分類入面歸麻雀屬嘅一個物種，廣泛分佈響歐洲、西亞同南亞。
家蠅

家蠅（學名：Musca domestica）係最常見嘅烏蠅品種，全世界都有分佈。
家鵝

家鵝係經人類馴化嘅鵝，嚟自灰雁或者鴻雁，養嚟主要係為咗攞佢嘅肉同埋羽毛。
奪取色素體

奪取色素體（英文：Kleptoplasty），又叫盜食質體，係喺生物共生關係嘅一種過程，指宿主（英文：Host (biology)）扣留藻嘅色素體，尤其係葉綠體。當中宿主會正常噉食啲藻，不過只係將佢部分消化，唔消化色素體。啲色素體會留喺宿主體內，繼續喺一段時間內進行光合作用，有益宿主。
奪冠

《奪冠》（英文：LEAP）（原名：《中國女排》）係一部由陳可辛執導、我們制作、嘉映影業聯合制作嘅傳記電影。改編自中國國家女子排球隊嘅真實事件，電影主要反映中國女排嘅奮鬥歷程同頑強拼搏、為國爭光嘅故事。
奪命狂呼

《奪命狂呼》（粵拼：dyut6 meng6 kong4 fu1，Scream）係套1996年嘅美國恐怖片，由韋斯奇里雲做導演。主演係莉芙金寶、大衛雅格、茱芭莉摩同歌迪妮覺絲。
奧體中路

奧體中路（粵拼：ou3 tai2 zung1 lou6；簡化字：奥体中路）係中國北京嘅東西走向主幹道，喺朝陽區。西邊從北辰路同民族園路嘅交界開始，一直去到東邊嘅安定路同安苑路嘅交界。

敘述
全長1.2km，闊30米，雙向6車道。
奧體中心站

黃村站 (廣州地鐵)：廣州地鐵4號綫嘅車站，初期規劃嗌過奧體中心站。
奧體中心站 (穗莞深城際)：穗莞深城際軌道交通嘅車站。
奧體中心站 (南昌)：南昌地鐵1號綫嘅車站。
奧體中心站 (南京)：南京地鐵10號綫嘅車站。
奧體中心站 (瀋陽)：瀋陽地鐵2號綫嘅車站。
奧體中心站 (北京)：北京地鐵8號綫嘅車站。
奧體中心站 (天津)：天津地鐵1號綫嘅車站。
天燕座

天燕座（Apus）係家下八十八西洋星座之一。佢響天球南部，佔天球面積206平方度。地球北半球來講，係睇唔到天燕座，皆因佢近天球南極。肉眼可以睇到嘅星，約莫20粒到。有一到四等星3粒，即係有4等星3粒。
周嘉玲

周嘉玲（英文：Valerie Chow，1970年12月16號—）係香港女演員，1991年度香港小姐競選嘅亞軍。佢喺1990年代拍過好多電影，曾經憑電影《重慶森林》攞到第14屆香港電影金像獎最佳女配角提名。
2003年淡出娛樂圈。 2005年和比利時籍印度裔室內設計師Darryl Goveas結婚，有一女。2000-2009年為連卡佛Pedder Group的市場策劃總監，晉升為市務部助理行政總裁後，再晉升為現時Joyce Boutique（載思)的業務總經理。2010年9月在中環開設首間童裝概念店 Mama Kid。
周嘉弘

周嘉弘，香港建制派（商界親中派）政治人，香港中小型企業總商會會長，係資深馬主周湛燊個仔。

選舉經歷
喺2021年9月，佢當選成為香港特别行政區選舉委員會中小企業界委員。之後佢喺李家超無提政綱嘅情況下，有份提名李家超參與2022年香港行政長官選舉。
周嘉全

周嘉全（英文：Alan Chow，1993年8月29號—）係香港男藝人，2017年第29期無綫電視藝員訓練班學員，畢業後加入無綫電視。

簡歷
周嘉全喺中學加入咗聖公會陳融中學嘅話劇校隊，亦曾經喺中六擔任英語話劇隊嘅舞台監督。廿歲入讀方法演技訓練班跟鍾景輝同余俊峰學方法演技，並從此參與電影特約、電視特約、廣告同舞台劇嘅工作。2014年參與無限傳說劇團嘅劇作《心債》並擔任主演，喺葵青劇院公演四場。2017年入讀無綫電視第29期訓練班。
周國儀

周國儀（英文：Mac Chew），係馬來西亞作曲家同音樂製作人。
周國強

周國強係香港的士業界嘅人士，曾經擔任香港的士小巴商總會嘅理事長，並且被視為總會內鷹派嘅「精神領袖」。佢一番關於的士加價嘅言論曾經引起爭議，話「如果加2、3元影響生活質素，建議唔好坐的士」。後來，港府發放新的士車隊牌照時，周國強疑似因為「唔聽話」批評政府而落選。時事評論員黃偉國認為，如果車隊落選係因為曾經對政府政策表達不滿，咁長遠嚟講，會進一步令人質疑香港嘅營商環境。
周啟生

周啟生（英文：Dominic Chow，1961年6月1號—）係香港音樂人，粵語片演員周吉嘅仔，和音歌手周小君嘅細佬，作曲家顧嘉煇嘅徒弟。周啟生係香港1980年代嘅歌手兼創作人。初期主要負責作曲同編曲，後來以創作歌手進軍樂壇。此外，「草生」一名係周啟生同音樂監製葉廣權仲有佢細佬葉廣軍作曲時使用嘅筆名。越嚟越受歡迎，最近被稱為跑馬地男神，同埋蘇屋邨男神，周生表示唔敢當。

個人履歷
佢細個喺蘇屋邨居住，1968年至1973年喺五邑工商總會學校（小一至小五）就讀，1974年喺蘇屋南官立小學畢業，1977年喺佛教大雄中學中三畢業。佢當年剛滿月就隨家人遷入當時新落成嘅蘇屋邨，阿爸周吉曾歷任居民協會主席，佢曾經話，呢個屋邨見證著香港歷史同精神，盛載著很多人嘅回憶同人情味。

音樂風格
周啟生擅長電子迷幻音樂。佢受1970年代德國電子音樂運動krautrock中的領軍樂隊Kraftwerk嘅影響，有幾首歌甚至填上中文歌詞翻唱，如《the model》。佢比較有名作品主要有：《天長地久》、《長得很》、《喜歡嗎》、《淺草妖姬》以及李雅桑作曲周啟生編曲嘅《風的季節》等等。

感情生活
周啟生經歷過三段婚姻，其中其第一任妻子為前無綫電視藝員盧影瑂。而第二任妻子是落選香港小姐梁晶瑩。第三任妻子則為大提琴家司徒靄杰。周氏育有兩子一女。其中第一個三十多歲的兒子周樂是由盧影瑂所生。第二個兒子周爵是由梁晶瑩所生。女兒就由司徒靄杰所生。據周啟生表示，其子周爵天性聰明，擁有音樂和很高的畫畫天份，十分聰明入讀香港國際學校。
嬌厘梳

嬌厘梳，酒水一種，用乾橙皮製。荷蘭文寫Curaçao。
嬰猴科

嬰猴科（學名：Galagidae），又叫叢猴科，係哺乳綱靈長目嘅一科，啲動物原生於非洲大陸。
嬰兒奶粉

嬰兒奶粉係一種專為蘇蝦仔而設奶粉，為母乳嘅代替品，畀出世到十二個月大飲用。嬰兒奶粉又叫配方奶粉、嬰兒配方奶粉，因為佢特別配過，扮人奶。由於孲仔腸胃未成熟，而生長所需營養有特別需求，成分需要特別設計。除咗奶粉形式，亦有可以唔使沖，即飲嘅水奶。
啲奶粉多數入罐，以量羹畢出，一羹稱之為一殼奶粉。開水比例，各家產品各有定，需要跟指示做。
奶粉模仿人嘅母乳成分，然而未能百分之百，有好多微細成份，奶粉模仿唔到，故此各國都推崇母乳。但現實亦有好多情況，需要餵奶粉。
奶粉多數入奶樽用熱水開。一旦凍咗，可以熱水座奶，或者用座奶器幫手。
嬌基斯

嬌基斯（希臘文：Κιλκίς），係希臘嘅一個城市。
嬰兒車

嬰兒車又叫BB車，係畀孲𤘅子坐嘅手推車，畀佢哋可以喺車入面坐、瞓、食嘢、換尿片，用來代替包括孭帶、搖籃、或者齋用雙手抱住，去街。
喺嬰兒車未傳到東亞地區之時，歐美早喺19世紀就已經有類似嘅嘢。到1960年代時嘅嬰兒車，都仍然只不過係一個手推車上面擺個搖籃，純綷俾人將孲𤘅子帶出戶外，唔可以摺起收埋，所以用途唔係咁大。後來發展體積較細嘅嬰兒車，又再發展成為可以摺起，家下啲車好輕，使佢哋可以放入汽車嘅車尾箱、上巴士，以方便運送。不過，嬰兒車比孭帶貴，兼阻手阻腳，有啲設計唔好，會夾手。出街好多地方都唔准嬰兒車入，例如電車、有啲茶餐廳。如果個孲𤘅子坐唔慣嬰兒車，會喊，係要抱先唔喊，咁就知買咗就嘥錢。
嬴子楚

嬴子楚（前281年—前247年7月6號），秦王，戰國時人，死後謚號莊襄王，所以又叫秦莊襄王、秦莊王、秦襄王。戰國策話佢原名子異、異人。秦王嬴柱同夏姬之子，早年送去趙國做人質，備受冷落。商人呂不諱話奇貨可居，送趙姬畀佢，帶佢返秦國。華陽夫人為秦王正室，無仔，呂不諱說服夫人，納子楚為繼子，等佢有名份成為太子。之後做秦王三年，公元前二五〇年，做到前二四七年。
有仔嬴政，接位做秦王，及後滅六國，是為始皇帝。有說嬴政並非子楚血脈，實情為呂不諱。而另有仔嬴成蟜，為長安君。
小形滿

小形滿 ，係日本嘅一個男配音員。

配音作品一覽
呢個表唔完整，歡迎加料。
小手川宏基

小手川宏基（1989年9月12號—）係日本足球員，司職中場，效力大分三神。
小數

小數（粵拼：siu2 sou3）係實數嘅表現方式之一，冚唪唥嘅分數都可以表示成小數，中間嘅圓點係小數點，係整數同小數嘅分界。其中整數部分係0嘅小數叫純小數，否則係帶小數。
1.534

整數小數點　小數
小數分別有有限小數同無限小數兩種分類，無限小數重可以細分成循環小數同埋無理數。

有限小數
佢係小數部分後有限制個數位嘅小數。例如2.18、1.26928、0.9635、6.1、3.04、4.9354687983、5.785248等等……屬有理數範圍，任何有限小數都可以化成分數。
一個最簡分數可以化成十進制嘅有限小數，而且分母凈限喺2或5或10嘅質因數範圍。重可以化成某正整數底數嘅有限小數而且佢嘅分母質因數做呢個基底質因數嘅子集。

無限小數
佢係小數部分水蛇膥咁長，冇最盡限制個數位嘅小數。

無限循環小數
佢從小數部分開始，連續一個數字或幾個數字猛咁唔停出現嘅小數。重可以細分成純循環小數同埋混循環小數。兩者都屬有理數，雖然可以化成分數，但分母一定帶有2或5或10以外嘅質因數。
純循環小數
從小數第一位（十分位）開始，連續一個數字或幾個數字猛咁唔停出現嘅小數。
混循環小數
從小數第二位（百分位）或更低小數位開始，連續一個數字或幾個數字猛咁唔停出現嘅小數。

無限不循環小數
從小數第一位（十分位）開始後，一直都冇連續一個數字或幾個數字猛咁唔停出現，而且係冇規律兼冇盡頭嘅小數。嗰啲都屬於無理數，唔可以化成分數。
圓周率：=3.14159265358979323846……
自然對數底數：=2.71828182845904……
黃金分割：=1.6180339887498948……
三角函數：=0.0874886635259240……
開方：=1.7320508075688772935……
對數：=0.3010299956639811952……
開三方：=1.70997594667669698……
自然對數：=0.69314718055994530941......
雙曲函數：=4051.54190208278996051.....
反三角函數：=66.42182152.....
小掩位

小掩位（粵拼：siu2 jim2 wai2，有寫做「小腌」、「小厴」，英文：Loin）係指人體喺肋同髖之間嘅部分，係腹部嘅一部分。小掩位指嘅係身體嘅一個位置，冇「小掩」呢個器官。
小掩位本義係指髖關節對上嘅軟組織，包含嗰道嘅皮膚、肌肉、腸臟。不過由於小掩位同胯下好近，所以有時會暗喻性器官。
廣東話嘅「小掩位」淨係指人類嘅身體位置，但係好多語言嘅對應概念可以用埋同一個詞嚟講其他哺乳類動物，例如英文 Loin 可以解豬、牛嘅對應部位。西冷牛扒個「西冷」出自英文 Sirloin，即係「（牛嘅）小掩上部」。
小斑虎貓

小斑虎貓（粵拼：siu2 baan1 fu2 maau1，Leopardus tigrinus）係貓科虎貓屬下嘅物種。佢哋棲息喺中美洲同南美洲嘅熱帶雨林。佢哋通常係夜間活動，獵食齧齒目同雀仔。

亞種
小斑虎貓有以下亞種：
L. t. tigrinus：分佈喺東委內瑞拉、圭亞那同巴西東北。
L. t. guttulus：分佈喺巴西中部及南部、烏拉圭、巴拉圭同阿根廷北部。
L. t. oncilla
L. t. pardinoides：分佈喺西委內瑞拉、哥倫比亞同厄瓜多爾。
射箭

射箭，又叫箭術，係用弓將箭射出嘅技術，舊時用嚟打獵、打仗，而家已經發展成運動。
射鵰英雄傳

《射鵰英雄傳》係一部武俠小說，金庸《射鵰三部曲》第一部。俾金庸讀者叫做「俠文化之歌頌」，多次改編成電視劇、電影。

背景
時間係南宋寧宗慶元五年至嘉定十四年左右，公元1199年至1221年，出場嘅歷史人物包括鐵木真、全真七子、王重陽、段智興、哲別、拖雷咁。當時武林五大絕頂高手（五絕）係東邪黃藥師、西毒歐陽鋒、南帝段智興、北丐洪七公、中神通王重陽（死咗），涉及嘅武林秘笈係《九陰真經》、《武穆遺書》，主角包括郭靖、黃蓉、楊康、穆念慈。
射石砲

射石砲（Bombard）係中世紀到近代流行嘅加農炮，多數用鐵鑄造，用火藥去射出用石頭整嘅彈。
射籬眼

射籬眼（籬讀喱），又寫射離眼，係人面向前面，但對眼就射過側邊隔籬。通常係想偷睇，唔想畀人發覺。不過亦可能有病先會咁。
射精管

射精管（英文：ejaculatory duct）係男人體內運送精液嘅管道，屬男性生殖系統嘅一部分。

解剖
射精管喺男性生殖系統嘅位置圖
每個男人有射精管一對，由左右兩邊嘅輸精管跟精囊排泄管（Excretory duct of seminal vesicle）匯合而成，穿過前列腺並開口於尿道前列腺部（英文：Prostatic urethra）。

功用
内文：射精
射精管嘅開口好細，當精液連精子由輸精管同精囊抵達射精管時，精液就會溢出管口、迅速射入尿道並經條㞗離開人體；性交嘅快感亦喺發射時刻產生。

疾病
常見射精管疾病有射精管梗塞（英文：Ejaculatory duct obstruction），即係條射精管唔通，導致男人有生育問題。

其他動物
大田鱉（中文：桂花負蝽）（Lethocerus patruelis）嘅射精管（標記de）
除咗男人，唔少雄性動物都有射精管，例如大田鱉。
射速

射速（英文：rate of fire，RoF）係指一件槍炮能夠以幾高嘅頻率射出子彈。射速高表示件槍炮能夠喺短時間內射出大量嘅子彈。
射精

射精係雄性動物性行為嗰陣將精液射出嘅反射動作。對於人類，性成熟嘅男性通過性行為例如睇片、性交、自慰等等嘅方式達到性興奮嗰陣，生殖系統嘅管道會強烈收縮同放鬆，精液就會射出嚟。
射精演員

射精演員，日本叫做汁男優。汁就係指精液，係喺鹹片、㚻片中，專門負責射精場面嘅男演員。多數演員都係手淫射精，好少會性交。
射精演員亦好少會出現個樣，視乎場面而定。呢類演員未必有錢收，有啲係爲咗見女演員，摸女演員而嚟。有啲重貼埋車錢。
射綫

幾何光學嘅研究好興將光睇成射綫。
射綫（英文：ray）係光學上嘅一種概念化方法，將光想像成喺空間入面行進嘅一條條線。
射陽

射陽係中國江蘇鹽城一個縣，總面積2753平方公里，人口97萬。
哥盧沙縣

哥盧沙縣（粵拼：go1 lou4 saa1 jyun6，英文：Colusa County）係美國加利福尼亞州嘅一個縣，面積約莫2,995平方公里，人口約莫2萬。
哥積克

哥積克（荷蘭文：Kortrijk）係比利時西法蘭德斯省一座城，人口約莫8萬。
哥羅拉度泉

哥羅拉度泉（英文：Colorado Springs），又譯科羅拉多泉，係美國哥羅拉度州第二大城，住咗46萬人。
哥英布拉

哥英布拉係葡萄牙嘅古時首都，人口大約14萬。
哥英布拉
哥華萊達

哥華萊達（西班牙文：Covaleda）係西班牙卡斯提亞與利昂索里亞省一座城，住2千人。
哥薩克人

呢篇哥薩克人係關於族群嘅楔位文章，仲未完成嘅。麻煩你幫手補充佢嘅內容。
哥茶班巴省

哥茶班巴省（西班牙文：Cochabamba）係玻利維亞一個省。
哥羅拉度州

哥羅拉度州（State of Colorado）係美國西部一州，首府丹佛。

繙譯
花旗國行省無官府改定之中文名，繙譯全憑各大報章雜誌師爺智慧。茲摘錄如下：
哥罅拉度省
哥老拉度省
哥罅拉多省
哥路拉度省
卡路拉度省
卡洛拉度省
卡履拉度省
哥裸拉度省
柯拉度省
哥羅拉度州
哥羅拉多州
科羅拉多州（新華社譯名，但係「科」字唔符合廣東話。）
哥羅芳

哥羅芳，音譯自英文名Chloroform，化學名三氯甲烷，係種有機氯化合物，分子式CHCl3，無色有味液體，可以做麻醉劑、溶劑。
昆蟲標本製作會用到。
哥賓星

哥賓星（英文：Guru Gobind Singh，1666年12月22號—1708年10月7號）係錫克教第10位上師，1675年到1708年在位。哥賓星本身係印度旁遮普人，佢亦係一個戰士、詩人同哲學家。
做第9任上師嘅阿爸得格·巴哈都爾因拒絕改信伊斯蘭教而被殺頭時，哥賓星9歲就正式成為錫克教上師。哥賓星有四個仔，兩個死於沙場，兩個被莫臥兒軍隊所殺。
哥實星喺1702年一場同莫臥兒帝國嘅戰役（First Battle of Chamkaur），因個人品格同表現，令到敵方將軍（General Saeeid Khan）轉投哥實星陣營。哥巴星嘅修為可見一班。
希麗敏

希麗敏（Patricia Hy-Boulais，1965年8月22號—）係加拿大網球員，柬埔寨金邊出世。1971年，6歲嘅希麗敏跟屋企到香港住，1986年開始打職業網球賽，初頭係代表香港，1988年同加拿大籍老公Yves結婚後改為代表加拿大，1991年正式入籍加拿大，1998年退役。

屋企
希麗敏亞爸係台維斯盃柬埔寨代表隊隊長，亞媽係柬埔寨全國羽毛球冠軍。
帕利基爾

帕利基爾（英文：Palikir）係密克羅尼西亞聯邦首都。
帕倫西亞省

帕倫西亞省（西班牙文：Palencia）係西班牙卡斯提亞與利昂北部嘅一個省，2021年人口有159,123。 省會係帕倫西亞。
帕加札諾

帕加札諾係意大利皮亞琴察省一個城鎮，嗰度因為每年搞嘅聖母升天嘅睇星慶祝活動而出名。
帕倫西亞

帕倫西亞（西班牙文：Palencia）係西班牙卡斯提亞與利昂帕倫西亞省嘅首府。
帕克火山

帕克火山係一座喺菲律賓棉蘭老島嘅火山，由南哥打巴托省負責管。個火山距離三投斯將軍市有30公里（19英里），而座山最高有1,824米（5,984英尺），最近喺1641年發生過火山爆發。
帕凡舞

帕凡舞曲通常跟 2/2 或者 4/4 拍號，每段節拍第三吓拍子強第一吓拍子稍強。
威靈頓兵房

威靈頓兵房（英文：Wellington Barracks）係1850年代至1980年代英屬香港嘅英軍兵房，位於香港島金鐘，隔籬係域多利兵房、美利兵房、金鐘船塢。兵房於1850年代興建，英軍喺1970年代將地還畀香港政府後亦漸漸變返做民用地。兵房於1980年中拆咗，政府喺原址起咗夏慤花園。
威靈頓牛柳

威靈頓牛柳（英文：Beef Wellington）係一道英國菜，將牛排搽上鵝肝醬（或者鴨肝醬），再歙上酥皮焗成。呢道菜式嘅名相傳係用威靈頓公爵命名。
威靈控股

威靈控股有限公司（Welling Holding Limited，港交所：00382）係中華人民共和國一間公司，1992年成立，專業研發製造摩打同埋摩打驅動系統，所開發嘅摩打產品廣泛應用喺家用電器領域、清潔設備、泵類產品、工業自動化領域等等。
公司有廣東順德、安徽蕪湖、江蘇淮安、江蘇常州四大摩打製造基地六大工廠，年產能超過2.2億台。產品賣去亞洲、美洲、歐洲同埋大洋洲多國，同全球知名家電製造商惠而浦、伊萊克斯、聲寶、西門子、INDESIT（意黛喜）、開利、三星、LG、三菱、大金、松下、Karcher（凱馳）、海爾、美的、海信、約克、特靈客戶建立咗長期合作夥伴關係。

史
公司嘅前身國信華凌集團（GZITIC Hualing Holdings Limited）喺1993年12月20號喺香港聯合交易所招股上市。2003年7月，由於本來嘅控股股東「廣州國際信託有限公司」重組之後，將全部48.5%股權轉讓晒出嚟，於是改名做華凌集團（Hualing Holdings Limited）。2008年4月再改名做威靈控股（Welling Holding）。
威靈頓英文中學

威靈頓英文中學（Wellington College），前名威靈頓書院，係香港私立中學一間，經已執笠。一九四七年，張沛松創校，二十世紀七十年代最威水，有分校六間，年收學生人數超過萬。中學創於中環威靈頓街，因而得名威靈頓。最後一間九龍灣分校，二〇〇一年執笠。威靈頓教育機構喺將軍澳，另有威靈頓教育機構張沛松紀念中學。
學生眾多，當中日後亦有成爲香港名人。
呢篇威靈頓英文中學係關於香港教育（包括學校）有關嘅楔位文章。你可以透過編輯或修訂增加佢嘅內容。
威遠礮臺

威遠礮臺。喺虎門大橋之下。
威遠礮臺（Anunghoi Fort），減筆寫威遠砲台，係中國一礮臺，喺廣東虎門嘅亞娘鞋上面，對住珠江口。大清年間起嘅。威遠礮臺查實唔係島上唯一嘅礮臺，不過就以佢做統稱。同威遠礮臺相連，重有鎮遠礮臺同靖遠礮臺，三個都喺灘上。另外後面南山，有南山礮臺。
大清時虎門兩岸都係歸東莞縣，所《清史稿》有話，虎頭門五礮臺，分別係威遠、上橫檔、下橫檔、大角、沙角。威遠就係威遠礮臺。
威靈頓街

威靈頓街（英文：Wellington Street）係香港島中西區一條馬路，街名來自英國威靈頓公爵。
威靈頓街近中環商業區南面，街上有好多鋪頭，包括文具文儀器材、裝修物料架生、字畫裝表、燒味西餐、涼茶小食、街市、時裝店、花店、美容、健身會都有。
維基同享有多媒體嘅嘢：Wellington Street, Hong Kong
崔珉起

崔珉起，係大韓民國嘅一個男藝人同埋歌手。
崔秀琳

崔秀琳，係大韓民國嘅一個女藝人同埋演員。
崔真實

崔真實（粵拼：ceoi1 zan1 sat6，1968年12月24號—2008年10月2號），係大韓民國嘅一個女藝人同埋演員。
崔真永

崔真永，係大韓民國嘅一個男藝人同埋演員。
崔盛希

崔盛希（韓文：최성희；英文：Choi Sung-hee；1980年2月28號—），藝名Bada，係大韓民國嘅一個女藝人同埋歌手，前女子團體S.E.S.成員。
崔碧珈

崔碧珈（粵拼：ceoi1 bik1 gaa1，英文：Anita Chui，1988年5月27號—）係香港電影演員，2014年參演錢國偉執導嘅新戲《辣警霸王花》正式出道。

簡歷
崔碧珈喺香港出世，佢讀過英國錫菲爾德大學工商管理研究生碩士課程，大學入面一路都有參加戲劇班。2012年佢讀緊碩士二年班，暑假返香港時，有機會識到太陽娛樂文化管理層黃柏高，所以決定放棄返英國讀書，留喺香港發展演藝事業。去到2014年，佢畀導演錢國偉賞識，做電影《辣警霸王花》入面一個比較重要嘅角色。
巴勒斯坦自治政府

巴勒斯坦自治政府 (阿拉伯文：السلطة الوطنية الفلسطينية‎，羅馬拼音：as-Sulṭa al-Waṭanīya al-Filasṭīnīya)，又叫巴勒斯坦民族權力機構，有時又會跟英文 (Palestinian Authority) 簡稱叫“PA”，係一般代表巴勒斯坦國嘅政體。呢個政府包含咗法塔赫同埋哈馬斯，巴勒斯坦嘅兩個主要嘅敵對政權。

歷史
當巴勒斯坦自治政府喺1994年《奧斯陸協議》成立嘅時候，大家同意佢只係會做一個維持5年嘅臨時政府。喺談判嘅時候，本來打算會喺呢段時間之内達成共識，成立一個長久嘅政府。不過，因爲之後嘅談判失敗咗，所以自治政府一路都繼續管治緊巴勒斯坦。
喺2005年，以色列完全撤出加沙走廊。巴勒斯坦自治政府自此之後，控制咗走廊全部地方，而以色列就繼續控制邊境檢查站、空域、同埋附近嘅海域。
喺2006年巴勒斯坦立法議會選舉（英文：2006 Palestinian legislative election）之前，巴勒斯坦自治政府完全係由法塔赫控制。不過喺選舉之後，哈馬斯贏咗加沙走廊，到加沙之戰之後，實際咁控制住加沙。自此之後，自治政府之下嘅法塔赫同哈馬斯各自控制巴勒斯坦嘅一部分。
自從以色列-哈馬斯戰爭喺2023年10月爆發以嚟，以巴衝突都惡化咗。喺2024年2月26號，成個巴勒斯坦自治政府，除咗阿巴斯以外但係包括埋個總理，都大規模咁辭職。

爭議
巴勒斯坦自治政府被受批評侵犯人權，例如隨便咁拉街上面嘅示威者同記者，同埋喺佢哋嘅身上用酷刑。
自從建立自治政府以嚟，巴勒斯坦自治政府一直都有歐盟同美國嘅公共財政支助 (喺2005年，有大約 $10億美金)。喺2006年選舉之後，因爲哈馬斯贏嘅關係，支助曾經暫時停咗。自此之後，呢筆錢就唔再係去自治政府度，而係直接去阿巴斯喺西岸地區嘅辦公室嗰度。因爲呢個係去私人嘅辦公室而唔係去政府部門，有唔少人批評阿巴斯嘅政府犯咗貪污。
喺2009年1月，自治政府主席阿巴斯嘅任期本來完咗，不過佢沒落台，反而繼續執政。哈馬斯亦曾經提名咗另一位人選做主席，不過沒受阿巴斯嘅法塔赫承認。自此以嚟，巴勒斯坦自治政府喺15年都沒舉行過選舉，所以有唔少人都認爲阿巴斯嘅政權偏向集權。